כללי בתי הדין הדתיים הדרוזיים (סדרי הדיון של הוועדה למינוי קאדים מד'הב)

{{ח:התחלה}}
{{ח:כותרת|כללי בתי הדין הדתיים הדרוזיים (סדרי הדיון של הוועדה למינוי קאדים מד׳הב), התשס״ח–2008}}

{{ח:פתיח-התחלה}}
{{ח:תיבה|ק״ת תשס״ח, 1610|כללי בתי הדין הדתיים הדרוזיים (סדרי הדיון של הוועדה למינוי קאדים מד׳הב)|https://olaw.org.il/takanot/takanot-6714.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק בתי הדין הדתיים הדרוזיים#סעיף 12|סעיף 12(ד)}} {{ח:חיצוני|חוק בתי הדין הדתיים הדרוזיים|לחוק בתי הדין הדתיים הדרוזיים, התשכ״ג–1962}} (להלן – החוק), קובעת ועדת המינויים (להלן – הוועדה) כללים מנחים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”המזכיר“ – עובד מדינה שהשר מינה לכהן בתפקיד מזכיר ועדת המינויים;
{{ח:ת|סוג=הגדרה}} ”השר“ – שר המשפטים;
{{ח:ת|סוג=הגדרה}} ”מבקש“ – מי שהביע את רצונו להתמנות קאדי מד׳הב;
{{ח:ת|סוג=הגדרה}} ”מועמד“ – קאדי מד׳הב או מבקש שהשר, ראש בית הדין לערעורים או שלושה חברי ועדת המינויים כאחד, הציעו מינויו לפי {{ח:חיצוני|חוק בתי הדין הדתיים הדרוזיים#סעיף 12|סעיף 12(ב) לחוק}};
{{ח:ת|סוג=הגדרה}} ”קאדי מד׳הב“ – חבר בית דין דתי דרוזי או חבר בית הדין הדתי הדרוזי לערעורים;
{{ח:ת|סוג=הגדרה}} ”שאלון“ – טופס שאלון למבקש שאושר בידי השר.

{{ח:סעיף|2|מסמכים שיגיש מבקש}}
{{ח:תת|(א)}} בקשת מבקש תיערך בכתב ותוגש למזכיר.
{{ח:תת|(ב)}} כל מבקש ימלא שאלון שימסור לו המזכיר.
{{ח:תת|(ג)}} לבקשה יצורפו תעודות ומסמכים שיוכיחו את כשירותו של המבקש למינוי של קאדי מד׳הב על פי {{ח:חיצוני|חוק בתי הדין הדתיים הדרוזיים|החוק}}, מסמכים מקצועיים שכתב המבקש וכל חיבור או מסמך אחר שראה המבקש לנכון להביא לפני הוועדה.

{{ח:סעיף|3|המצאת מסמכים על ידי קאדי מד׳הב}}
{{ח:ת}} קאדי מד׳הב אשר הוצעה מועמדותו לבית הדין הדתי הדרוזי לערעורים, בידי המוסמכים לכך, ישלח למזכיר בקשה בכתב המפרטת את הכשרתו, עשרה פסקי דין שכתב לאחרונה וכן כל עובדה הנראית לו קשורה למינויו.

{{ח:סעיף|4|בחירת ועדת משנה}}
{{ח:תת|(א)}} הוועדה תבחר מבין חבריה ועדת משנה אחת או יותר, שחבריה שלושה או יותר ובהם לפחות אלה: קאדי מד׳הב, המכהן בבית הדין הדתי הדרוזי לערעורים, שישמש יושב ראש הוועדה, חבר כנסת ונציג לשכת עורכי הדין; מזכיר הוועדה יהיה גם מזכיר ועדת המשנה.
{{ח:תת|(ב)}} כל חבר בוועדה רשאי להשתתף בישיבות ועדת המשנה.

{{ח:סעיף|5|זימון מבקש לפני ועדת משנה}}
{{ח:תת|(א)}} ראה המזכיר כי נתקיימו במבקש תנאי הכשירות הקבועים {{ח:חיצוני|חוק בתי הדין הדתיים הדרוזיים|בחוק}}, יזמן את המבקש להופיע לפני ועדת המשנה.
{{ח:תת|(ב)}} ועדת המשנה רשאית לשוב ולזמן את המבקש להופיע לפניה כל אימת שתמצא זאת לנכון.
{{ח:תת|(ג)}} מבקש שהוא קאדי מד׳הב יוזמן להופיע לפני ועדת המשנה רק אם דרש זאת מי שהוסמך על פי {{ח:חיצוני|חוק בתי הדין הדתיים הדרוזיים|החוק}} להציע מועמדים או אם ביקש זאת המבקש בעצמו.

{{ח:סעיף|6|רישום פרוטוקול וחוות דעת של ועדת המשנה}}
{{ח:ת}} יושב ראש ועדת המשנה או מי שנתבקש על ידו ירשום את פרוטוקול דיוניה ויערוך בכתב את חוות דעתה של ועדת המשנה באופן ששיקוליה של הוועדה יפורטו באותה חוות דעת, הפירוט יכול להיעשות על ידי הפניה למסמך אחר.

{{ח:סעיף|7|רשימת מבקשים}}
{{ח:ת}} המזכיר ימציא לחברי הוועדה רשימה של מבקשים, ערוכה לפי הערכאות שהם מבקשים להתמנות אליהן, שתכלול פרטים אישים של כל מבקש, מועד הופעתו לפני ועדת המשנה והפרטים שנרשמו לגביו בפרוטוקול ועדת המשנה.

{{ח:סעיף|8|מועמדים}}
{{ח:ת}} על המועמדים יחולו ההוראות האלה:
{{ח:תת|(1)}} המוסמכים להציעם יודיעו למזכיר את שמותיהם;
{{ח:תת|(2)}} המזכיר יזמן את המועמד להופיע לפני ועדת המשנה – אם טרם הופיע לפניה – כאמור {{ח:פנימי|סעיף 5|בסעיף 5}}, שבועיים לפחות לפני מועד ישיבת הוועדה;
{{ח:תת|(3)}} לפני מועד ישיבת הוועדה יביא המזכיר לידיעת חבריה את שמות המועמדים;
{{ח:תת|(4)}} בישיבת הוועדה ישמיע יושב ראש ועדת המשנה את חוות דעתה של ועדת המשנה על המועמד, ואם יושב ראש ועדת המשנה שוב אינו חבר הוועדה, יקרא יושב ראש הוועדה את חוות דעתה של ועדת המשנה;
{{ח:תת|(5)}} יושב ראש הוועדה ימסור לחברי הוועדה את חוות הדעת על המועמד שלוקטו בידו או מטעמו עובר לישיבה.

{{ח:סעיף|9|הופעת מועמד}}
{{ח:ת}} מועמד יוזמן על ידי מזכיר הוועדה להופיע לפני הוועדה במליאתה אם דרש זאת מי שהוסמך על פי {{ח:חיצוני|חוק בתי הדין הדתיים הדרוזיים|החוק}} להציע מועמדים; דרישה כאמור תוגש ליושב ראש הוועדה שבועיים לפחות לפני מועד כינוסה של הוועדה.

{{ח:סעיף|10|בדיקת רישומים פלילים ומשמעתיים}}
{{ח:ת}} לא יובא עניינו של מועמד לדיון לפני הוועדה אלא לאחר שהמזכיר קיבל לגביו מידע מעודכן מן המשטרה, שירות הביטחון הכללי ורשויות מוסמכות אחרות; אם היו נגד המבקש הליכים משפטיים בבתי המשפט או בבתי דין; ככל שמדובר במועמד שהוא עורך דין, לאחר שבדק עם לשכת עורכי הדין אם היו הליכים משמעתיים של הלשכה נגדו; מידע כאמור יתייחס גם לזיכויים בדין ולתיקים תלויים ועומדים ומידע הנמסר לוועדה לפי {{ח:חיצוני|חוק המרשם הפלילי ותקנת השבים|חוק המרשם הפלילי ותקנת השבים, התשמ״א–1981}}.

{{ח:סעיף|11|פרסום שמות מועמדים}}
{{ח:תת|(א)}} לא יובא עניינו של מועמד לדיון לפני הוועדה אלא לאחר שהודעה בדבר היותו מועמד פורסמה ברשומות 30 ימים לפחות לפני המועד הקבוע לדיון במועמדותו.
{{ח:תת|(ב)}} כל אדם רשאי, בתוך 20 ימים ממועד פרסום שמות המועמדים כאמור בסעיף קטן (א), לפנות לוועדה בבקשה מנומקת שלא לבחור במועמד לכהונת קאדי מד׳הב, והוועדה תנהג בבקשה לפי שיקול דעתה.

{{ח:סעיף|12|פרוטוקול דיוני הוועדה}}
{{ח:ת}} בכל ישיבה של הוועדה ייערך פרוטוקול אשר ישקף את עיקרי הדברים שנאמרו, לרבות שמות המועמדים שעניינם נדון, תוצאות ההצבעה לגביהם והחלטותיה של הוועדה; הרישום יכול להיעשות על ידי הפניה למסמך אחר.

{{ח:סעיף|13|פרסום החלטה ברשומות}}
{{ח:ת}} מיד לאחר החלטתה תפרסם הוועדה הודעה ברשומות על החלטתה.

{{ח:סעיף|14|קרבת משפחה}}
{{ח:ת}} הוועדה לא תמליץ לנשיא המדינה על מינויו של מועמד שבן משפחה מדרגה ראשונה שלו מכהן כקאדי מד׳הב בבית דין שבו הוא מועמד לכהן או בבית דין בדרגה אחרת מזו של בית הדין שבו הוא מועמד לכהן, זולת אם החליטה הוועדה אחרת, מטעמים מיוחדים; בסעיף זה, ”בן משפחה מדרגה ראשונה“ – הורה, ילד, אח, דוד וכן ילד או בן זוג של כל אחד מאלה ולרבות מי שהיה אפוטרופוסו או מי ששימש משפחה אומנת של הקאדי מד׳הב או שהקאדי מד׳הב היה אפוטרופסו או שימש משפחה אומנת שלו.

{{ח:סעיף|15|בדיקות רפואיות}}
{{ח:ת}} לא יובא עניינו של מועמד, שעל מינויו הומלץ, לפני נשיא המדינה לשם מינויו, אלא לאחר שהמועמד עמד בבדיקת כושר רפואי כמשמעותה {{ח:חיצוני|חוק שירות המדינה (מינויים)#סעיף 29|בסעיף 29(א) לחוק שירות המדינה (מינויים), התשי״ט–1959}}.

{{ח:סעיף|16|סודיות}}
{{ח:ת}} דיוניה של הוועדה ושל ועדת המשנה שלה ותוכנם של השאלונים שהובאו לפני חבריה לצורך הדיונים הם סודיים ולא יגלה משתתף לאיש פרטים עליהם זולת פרוטוקולים שאינם עוסקים במועמדים או בעניינים אישיים וזולת דבר המלצתה של הוועדה על מינויו של פלוני, אלא אם כן החליטה הוועדה אחרת, דרך כלל או לעניין מסוים.

{{ח:חתימות|א׳ באלול התשס״ח (1 בספטמבר 2008)}}
* '''דניאל פרידמן'''
שר המשפטים
יושב ראש הוועדה למינוי קאדים מד׳הב
{{ח:סוגר}}
{{ח:סוף}}
[[קטגוריה:בוט חוקים]]